Իրականում խնդիրը զսպանակի պես սեղմվում է, եւ առաջիկայում, ըստ ամենայնի, սպասվում են հետաքրքիր, եթե չասենք՝ լուրջ իրադարձություններ: Այսպես. ՀՀ կառավարության եւ Միդլենդ Ռեսուրսեզի միջեւ «ՀԷՑ»-երի բաժնետոմսերի վաճառքի պայմանագիրը կնքված է, այսպես կոչված, Նյույորքյան գործարար օրենսդրության սկզբունքների հիման վրա: Եւ ահա այդ սկզբունքների համաձայն, շահույթը տնօրինել, նշանակում է լինել սեփականատեր: Իսկ հենց ՌԱՕ ԵԷՍ-ի եւ Միդլենդ Ռեսուրսեզի ներկայացուցիչների հավաստումների համաձայն, ՌԱՕ ԵԷՍ-ը տնօրինելու է իրեն «կառավարման հանձնված» ցանցերի շահույթը: Հենց այս նրբությունն է, որ հետագայում դառնալու է գործարքի շուրջ ծավալվող իրադարձությունների մեխը: